અંબાસણ

અંબાસણ ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા મહેસાણા જિલ્લાના મહેસાણા તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ડાંગર, બાજરી, તમાકુ, બટાટા, શક્કરીયાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

 ઇતિહાસ 
વનરાજ ચાવડાના વંશજ પુંજાજી ચાવડાને દિલ્હી સુલતાન અલાઉદ્દીન ખીલજીએ ૨૮૪ ગામ ભેટ આપ્યા હતા અને તેમણે અંબાસણમાં ગાદી સ્થાપી હતી. તેમના પુત્ર મેસાજી ચાવડાએ મહેસાણાની સ્થાપના કરેલી.

 અગત્યનાં સ્થળો 
ગામ નજીક કેટલાક જૂના મંદિરોના અવશેષો આવેલા છે જે પુરાતત્ત્વીય મહત્વ ધરાવે છે.

અહીં ઔદીચ્ય સહસ્ત્ર બ્રાહ્મણના કુળદેવી મા અન્નપુર્ણાનું મંદિર આવેલ છે. અન્ય મુખ્ય મંદિરોમાં અમીઝરા પાર્શ્વનાથ જૈન દેરાસર, રામજી મંદિર અને જય વિજય હનુમાન મંદિરનો સમાવેશ થાય છે.

 સુવિધાઓ 
ગામમાં દવાખાનું, શાળાઓ અને ડાકઘર આવેલા છે.

 ફોટા 

 સંદર્ભ 

શ્રેણી:મહેસાણા તાલુકો